ՀՀԿ-ական պատգամավորն արձագանքեց, որ իրենց չբավարարեց Նիկոլ Փաշինյանի պատասխանը։ Նրա խոսքով՝ Զինվորական ծառայության և զինծառայողի կարգավիճակի մասին օրենքի քննարկումների ժամանակ «Ելք»-ի պատգամավորները պնդում էին, որ պարտադիր զինվորական ծառայություն չանցած պաշտոնյաները պետք է հրաժարվեն իրենց պաշտոններից։ Փաշինյանը հակադարձեց՝ իրենք չէին կարող նման հայտարարություն անել, քանի որ խմբակցությունում ունեն պատգամավորներ, որոնք օրենքով սահմանված կարգով չեն անցել պարտադիր զինվորական ծառայություն, ինչպես շատ ՀՀԿ-ականներ, իրենց ասելիքն այլ է եղել։